**INFORMATĪVAIS ZIŅOJUMS PAR EIROPAS SAVIENĪBAS STRUKTŪRFONDU UN KOHĒZIJAS FONDA INVESTĪCIJU IEVIEŠANAS STATUSU**

1. Atbilstoši Ministru kabineta (turpmāk – MK) 2015. gada 10. marta sēdes protokola Nr. 14 27.§ 11. punktam Finanšu ministrija (turpmāk – FM) sniedz ikmēneša operatīvo informāciju par aktualitātēm ES fondu 2014. – 2020. gada plānošanas periodā[[1]](#footnote-2) Ziņojumā sniegts aktuālākais statuss 2018. gada janvārī.
2. Ļoti labs kopējais progress investīciju projektu uzsākšanā – līdz 2018. gada 24. janvārim uzsākti projekti ar ES fondu līdzfinansējumu par vairāk kā 2,5 mljrd. *euro* (vairāk kā puse no kopējās ES fondu “aploksnes” 4,4 mljrd. *euro*) – par vienu gadu ātrāk izpildīts M.Kučinska Valdības rīcības plāna uzdevums[[2]](#footnote-3)*.* Vislielāko progresu uzrāda projekti transporta, vides un teritoriālās attīstības, sociālās iekļaušanās un izglītības jomā. Pozitīvi, ka jau par ceturto daļu no uzsāktajiem projektiem ir iepirkumu līgumi, kas samazina ieviešanas plānu nenoteiktības risku (2017. gada decembrī pieaugums 17,8 milj. *euro* ES fondu finansējuma). Tāpat ir pieaugoša dinamika maksājumiem par jau veiktām investīcijām projektos. Skatīt zemāk grafikā. Plašāka informācija tīmekļa vietnēs[[3]](#footnote-4).

*Grafiks Nr.1 “ES fondu investīciju ieviešanas statuss līdz 2018. gada 1. janvārim, milj. euro, % no ES fondu finansējuma, progress pret datiem līdz 2017. gada 1. decembrim*

**Janvārī uz**

**24.01.18.**

Apstiprināti: + 46,2

Projektu līgumi: + 43,5

Maksājumi: +13,0

1. Kopumā secināms, ka ambiciozāka termiņu izvirzīšana un stingra izpildes uzraudzība ir sekmējusi to, ka **par vienu gadu ātrāk izpildīts M.Kučinska Valdības rīcības plāna uzdevums** **investīciju nosacījumu apstiprināšanai**[[4]](#footnote-5). Kopš iepriekšējā perioda līdz 2018. gada 23. janvārim pavisam kopā apstiprināti seši investīciju nosacījumi kopā par 125,4 milj. *euro* ES fondu finansējuma, no kuriem Ekonomikas ministrijai (turpmāk – EM) apstiprināti ES fondu investīciju MK noteikumi valsts ēku energoefektivitātes jomā[[5]](#footnote-6) un Izglītības un zinātnes ministrijas (turpmāk – IZM) atbildībā esošie četri investīciju MK noteikumi[[6]](#footnote-7), kā arī Veselības ministrijas (turpmāk – VM) veselības aprūpes infrastruktūras[[7]](#footnote-8) trešās kārtas (infrastruktūra mazajās slimnīcās) ieviešanas nosacījumi, kuros ir iestrādāts mehānisms mērķtiecīgai virzībai uz slimnīcu apvienošanos un VM definēto sadarbības tīklu stimulēšanai. No 2017.gada plānotā atlicis apstiprināt divus investīciju nosacījumus kopā par 12,1 milj. *euro* ES finansējuma, t.sk. IZM digitālo, metodisko līdzekļu izstrādes jomā (3,6 milj. *euro*) un EM atbildībā esošos investīciju nosacījumus energoefektivitātes paaugstināšanai dzīvojamās ēkās (8,5 milj. *euro*). Skatīt zemāk grafikā Nr.2 un ziņojuma 1. pielikumā informāciju par MK noteikumu virzību.

*Grafiks Nr.2 “2017. gadā apstiprināmo MK noteikumu plāns un izpilde, milj. euro)”*

1. 2018. gada sākumā sadarbībā ar nozaru ministrijām tiek aktualizēts 2018. gada un 2019. gada MK noteikumu izstrādes laika grafiks apstiprināšanai valdībā[[8]](#footnote-9). Kopumā 2018. gadā un 2019. gadā vēl ir jāapstiprina 6 investīciju nosacījumi par 78,2 milj. *euro* (1,8 % no plānošanas periodā pieejamā ES finansējuma), kā arī plānotas vairākas investīciju pārdales, samazinot[[9]](#footnote-10) un palielinot[[10]](#footnote-11) apstiprināmo MK noteikumu finansējuma apjomu (skatīt zemāk grafikā).

*Grafiks Nr.3 “2018. gadā un 2019 gadā apstiprināmo MK noteikumu plāns, milj. euro)”*

1. Atbilstoši aktualizētajam tirgus nepilnību finanšu pieejamības jomā[[11]](#footnote-12) izvērtējumam biznesa eņģeļu[[12]](#footnote-13) pasākumam paredzēto finansējumu 10 416 515 *euro* apmērā plānots pārdalīt ražošanas telpu[[13]](#footnote-14) otrās kārtas īstenošanai. Projektu iesniegumu atlases plānots uzsākt 2018. gada I pusgadā.

**Finanšu ieviešanas 2017. gada kopējo plānu izpilde un risku novērtējums**

1. Kopējais ES fondu maksājumu 2017. gada plāns izpildīts par 79 %, t.i. 346 milj. *euro* (par 89 milj. *euro* mazāk no plānotajiem 436 milj. *euro*). Mazāka izpilde ir skaidrojama ar kavējumiem investīciju noteikumu virzībā, t.sk. stratēģijas un ieviešanas modeļu maiņu un atsevišķos gadījumos neplānotu skaņošanu ar DG COMP[[14]](#footnote-15) par valsts atbalsta jautājumiem u.c., ceļu rekonstrukcijas projektu izmaksu efektīvākiem risinājumiem (ietaupījumi), vēlāk iesniegtiem projektu iesniegumiem, iepirkumu sarežģījumiem un citām projektu uzsākšanas un ieviešanas problēmām. Plašāka informācija tīmekļa vietnē[[15]](#footnote-16).

*Grafiks Nr.3 “2014. – 2020. gada plānošanas periods: ES fondu līdzfinansējuma maksājumu plāna izpilde 2017. gadā kumulatīvi, milj. euro.”*

**-89***\**

**-74**

**-7**

**-10**

*\* novirze no plānotā pārskata periodā*

**Ierobežotas projektu iesniegumu atlases (turpmāk – IPIA)[[16]](#footnote-17) projektu īstenotāju 2017. gada plānu izpildes novērtējums**

1. Ierobežotas projektu iesniegumu atlases (turpmāk – IPIA) **2017.gada individuālo projektu plānu izpilde kopumā ir bijusi ar lielām ikmēneša negatīvām novirzēm un līdzīgs rezultāts gadā kopā.** Konstatējams, ka finansējuma saņēmēji maksājumu pieprasījumu iesniegšanas prognozes (plāns) izpildē kopumā **būtiski** **neievēro disciplīnu -** bieži neiesniedz maksājumu pieprasījumus plānotajā termiņā un plānotā finanšu apjomā, kā arī vairākkārtīgi iesniedz izmainītus maksājumu pieprasījumu plānus, tos ievērojami samazinot gan pa mēnešiem, gan gadā kopumā. 2017. gadā kopā finansējumu saņēmēji 494 projektos bija plānojuši iesniegt maksājumu pieprasījumus par 373,1 milj. *euro*. Kumulatīvi maksājumu pieprasījumi 2017. gadā iesniegti 97% (361,5 milj. *euro*) no plānotā. Šādus rezultātus izdevās sasniegt pateicoties 233 projektiem, kuri iesniegti neplānoti 102,5 (28,4% no izpildes) milj. *euro.* Vienlaikus 230 projekti (kopumā par 114,0 milj. *euro*) neizpildīja savus plānus, no kuriem 156 (67,4%) projekti savus plānus neizpildīja vairāk kā 25% (94,7 milj. *euro*). Savukārt lielākās neizpildes virs 0,2 milj. *euro* radušās no 92 (40%) projektiem, kopumā neiesniedzot maksājumu pieprasījumus par 107,3 (94,1%) milj. *euro.*
2. Negatīvas novirzes ir arī atklātas projektu iesniegumu atlases (turpmāk - APIA) projektos (kopumā plānota mazākā daļa (apm.10%, t.i. 485,9 milj. *euro*) no visas ES fondu “aploksnes”). APIA finansējuma saņēmēji ir komersanti, galvenokārt. Līdz 2017.gada beigām ir uzsākti 184 APIA projekti ar 150 milj. *euro* ES fondu finansējumu. 2017.gadā 30%, jeb 55 APIA projektos maksājumu pieprasījumu plānu izpilde ir ar novirzi virs 25% (novirze virs 25% veido 14.2 milj. *euro)*. 2016.gadā tika uzsākti pirmie APIA projekti ar nelielu plānoto maksājumu plūsmu, attiecīgi plānu novirze bija nebūtiska (11 projektos novirze 1.4 milj. *euro*). Uzsāktie APIA projekti ir trešā daļa no kopā APIA pieejamā finansējuma un par lielāko daļu APIA finansējuma (apm.70%) projektu atlases ir atvērtas vai vēl tiek plānotas 2018.gadā un turpmākos gados. Tādēļ līdzšinējā plānu izpildes statistika nav pietiekami reprezentatīva. Tomēr kopumā ikgadējā valsts budžeta prognozēšanai APIA projektu finanšu plūsmu negatīvas novirzes absolūtos skaitļos nav uzskatāmas par nozīmīgām, salīdzinājumā ar IPIA projektiem, kuriem kopumā ir desmit reizes lielāks finansējums un septiņas reizes lielāka summa neizpildītajos plānos.

*Grafiks Nr.4 “2014. – 2020. gada plānošanas periods: Maksājumu pieprasījumu iesniegšanas plāna izpilde IPIA projektiem 2017. gadā kumulatīvi, ES fondi milj. euro.”*

**-12**

**-37**

**-21**

**-26**

**- 4**

**IPIA projektu iesniegumu plānu izpildes statuss 2017. gadā**

Ziņojuma 3. pielikumā un zemāk grafikā ir informācija par IPIA projektu iesniegumu progresu ar operatīvo informāciju līdz 2018. gada 16. janvārim. Kopā atbilstoši projektu īstenotāju plānam (lielākā daļa ir pašvaldības) nav iesniegti 75 projekti par 144,7 milj. *euro* ES fondu finansējuma).

*Grafiks Nr.5 “2014. – 2020. gada plānošanas periods: Projektu iesniegumu plāna izpilde IPIA projektiem 2017. gadā kumulatīvi, ES fondi milj. euro (skaits).”*

*\*Atsaukts “Latvijas dzelzceļa tīkla elektrifikācijas projekts”, no jauna iesniedzams līdz 2018. gada 28. februārim.*

1. Lielākie iesniegumu kavējumi saistās ar projektiem, kuriem noslēgusies iesniegumu atlase – energoefektivitātes, uzņēmējdarbības un ūdenssaimniecības jomās (kopā 78,0 milj. *euro*). Ūdenssaimniecību brīvais finansējums šobrīd plānots novirzīt ceturtās kārtas projektiem. Uzņēmējdarbības projektiem daļa projektu netiks realizēta un to vietā Reģionālā koordinācijas padome izskatīs projektus, kuri ideju priekšatlasē izpildīja atlases kritērijus, bet pietrūka finansējums. Degradēto teritoriju revitalizācijas projektiem 2018. gada sākumā tiks izsludinātas atkārtotas atlases.

**Citi aktuālie jautājumi**

1. 2007. – 2013. gada plānošanas perioda nepabeigtā lielā projekta“Infrastruktūras attīstība Krievu salā ostas aktivitāšu pārcelšanai no pilsētas centra” virzība[[17]](#footnote-18) notiek atbilstoši Rīgas Brīvostas pārvaldes rīcības plānam, balstoties uz ikmēneša atskaitēm Satiksmes ministrijai (turpmāk – SM) un FM. Rīgas domes 2017. gada 15. decembra sēdē apstiprinātie Eksportostas teritorijai un Krievu salai izstrādātie lokālplānojumi nodoti publiskai apspriešanai ar termiņu no 2018. gada 8. janvāra līdz 8. februārim. Lai nodrošinātu nepieciešamo infrastruktūru stividoru darbībai Krievu salā, tiek veikti transformatoru apakšstacijas pamatu būvdarbi, elektrokabeļu būvdarbi, kravu laukumu pamatkārtas būvdarbi, kā arī atsevišķas infrastruktūras būvprojektēšana.
2. Lielā projekta “Latvijas dzelzceļa tīkla elektrifikācija”[[18]](#footnote-19) iesniegšanas Centrālajā finanšu un līgumu aģentūrā (turpmāk – CFLA) termiņš pagarināts līdz 2018. gada 28. februārim. Valsts akciju sabiedrība (turpmāk – VAS) “Latvijas Dzelzceļš” (turpmāk – LDZ) veic pasākumus, lai precizētu un ar Eiropas Komisijas (turpmāk – EK) ekspertiem (JASPERS) saskaņoto projekta iesniegumu atbilstoši jaunajam tehniskajam risinājumam un izmaiņām finansējuma apjomā[[19]](#footnote-20), t.sk. 2018. gada 18. janvārī notika SM, LDZ un piesaistīto konsultantu/ekspertu organizēta tehniskā sanāksme ar JASPERS, Eiropas Investīciju bankas (turpmāk – EIB), ES fondu vadošās iestādes un CFLA pārstāvjiem par precizēto projekta dokumentācijā. Sanāksmē saņemts JASPERS un EIB pārstāvju konceptuāli pozitīvs viedoklis par iespējamu atbalstu projekta virzībai, kā arī vienojās par turpmāku koordinētu darbu, lai iekļautos noteiktā projekta iesniegšanas termiņā.
3. 2017. gada 27. decembrī FM sadarbībā ar Labklājības ministriju (turpmāk – LM), Vides aizsardzības un reģionālās attīstības ministriju un EM ir nosūtījusi atbildes vēstuli EK, lai paustu Latvijas pozīciju un nodrošinātu visām pusēm viennozīmīgi skaidru izpratni par EK interpretāciju attiecībā uz investīcijām ilgtermiņa aprūpes iestādēs, t.sk. attiecībā uz tādiem būtiskiem aspektiem kā tiesiskā paļāvība un jau veiktajiem izdevumiem. Vienojoties par rīcību ar iesaistītām iestādēm, CFLA ir informējusi konkrēto projektu īstenotājus par iepriekš minēto risku, kad EK var lemt nelīdzfinansēt šādas izmaksas, un aicinājusi īstenotājus neuzņemties saistības iepirkumos, kamēr nav skaidras atbildes no EK. Vienlaikus LM kā atbildīgā nozares ministrija par sociālās aprūpes politiku 2018. gada 17. janvārī ir nosūtījusi saskaņošanai FM, TM un EM informatīvo ziņojumu par labklājības nozarē īstenotajiem energoefektivitātes paaugstināšanas projektiem, kuru kā MK lietu plāno virzīt izskatīšanai MK, lai lemtu par rīcību ar projektiem.
4. Viedās specializācijas stratēģijas monitoringa ziņojuma (2017)[[20]](#footnote-21) saskaņošanas process turpinās (atbildīgais – IZM). Ziņojums šobrīd atrodas gala saskaņošanas stadijā (IZM plānotais izpildes termiņš – 2018. gada I ceturksnis).
5. KDG sanāksmē uzdoto uzdevumu izpildes statuss[[21]](#footnote-22):
6. Izpildot MK 2017. gada 14. marta sēdes protokola Nr. 12 43.§ 4. punktā noteikto uzdevumu un Sadarbības partneru darba grupas par ES fondu jautājumiem (turpmāk – KDG) 2017. gada 24. oktobra sanāksmē nolemto, EM ir izstrādājusi ar finansējuma pārdali saistītos finanšu instrumentu īstenošanas noteikumu projektus. Vienlaikus EM nav iesniegusi pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” otrās kārtas kritēriju komplektu izskatīšanai AK un nav izsludinājusi VSS pasākuma īstenošanas otrās kārtas MK noteikumus vai noteikumu grozījumus[[22]](#footnote-23).
7. Valsts ēku energoefektivitātes pirmās kārtas[[23]](#footnote-24) investīciju projektu iesniegšanā 2017.gada decembrī bija ievērojams progress [[24]](#footnote-25) – visi resori, izņemot SM Zemkopības ministriju, ir iesnieguši projektu iesniegumus CFLA par vismaz 50 % no pieejamā publiskā finansējuma attiecīgajam resoram. Vienlaikus EM virza izmaiņas saistošos MK noteikumos, precizējot kvotu sadalījumu un citus investīciju ieviešanas nosacījumus. Kopumā secināms, ka valsts ēku energoefektivitātes investīciju gaita nav pietiekami strauja un ievērojami atpaliek no sākotnēji plānotā. Tāpat līdzšinēji ieilgušais pasākuma noteikumu plānošanas un projektu uzsākšanas posms rada nozīmīgu risku nesasniegt noteikto starpposma mērķi izdevumu deklarēšanai Eiropas Komisijai līdz 2018.gada beigām. Ar papildu informāciju par ES fondiem, kas iesniegta Saeimas Publisko izdevumu un revīzijas komisijai, iespējams iepazīties ES fondu mājas lapā[[25]](#footnote-26).

**Turpmākā prioritārā rīcība:**

2017. gada 29. decembrī saskaņošanai ES fondu Uzraudzības komitejas rakstiskās procedūras ietvaros uzsākts darbības programmas “Izaugsme un nodarbinātība” grozījumu Nr.3 saskaņošanas process. Grozījumi galvenokārt paredz 2018. gada noteikto snieguma ietvara mērķu samazināšanu, lai nezaudētu snieguma rezervi (īpaši veselības un sociālās iekļaušanas jomās). 2018.gada I ceturksnī plānota minēto grozījumu iesniegšana apstiprināšanai MK un pēc tam Eiropas Komisijai.

Turpināms neatlaidīgs fokuss uz projektu ieviešanas veicināšanu, tajā skaitā ikmēneša plānu izpildes disciplīnas stiprināšanu, operatīvi rodot iespēju risināt konstatētos nozīmīgākos projektu līmeņa riskus. Papildus 2018.gada sākumā CFLA pastiprināti sadarbosies ar projektu īstenotājiem, lai uzlabotu projektu ieviešanas plānu kvalitāti, savstarpēji pārliecinoties par piesardzības principa ievērošanu un dažādu risku ievērtēšanu. Tāpat CFLA turpinās proaktīvi un mērķtiecīgi izglītot un konsultēt projektu ieviesējus par dažādiem aspektiem, lai rezultāti būtu sekmīgi.

FM līdz 2018. gada 1.martam iesniegs MK pusgada ziņojumu par ES fondu investīciju jautājumiem, tajā iekļaujot analīzi par riskiem, 2018.gada plāniem un priekšlikumus lēmumiem projektu finanšu prognozēšanas kvalitātes (ticamības) uzlabošanai un finanšu disciplīnas stiprināšanai.

FM turpinās informēt Saeimu, valdību un sabiedrību par Kohēzijas politikas investīciju ieviešanas progresu, rezultātiem un pieņemto nozīmīgāko lēmumu izpildi, kā arī vērsīs uzmanību uz ievērojamiem riskiem, vienlaikus sniedzot priekšlikumus rīcībai.

|  |  |
| --- | --- |
| Finanšu ministre | D. Reizniece-Ozola |

Zālīte-Supe 67083808

[Zinta.Zalite-Supe@fm.gov.lv](mailto:Zinta.Zalite-Supe@fm.gov.lv)

1. FM uzdots reizi mēnesī (līdz nākamā mēneša beigām) iesniegt MK bez saskaņošanas ar citām iestādēm operatīvo informāciju par ES fondu ieviešanas plānu izpildi, tai skaitā atbildīgo iestāžu dalījumā par noteiktiem finanšu mērķiem un citiem priekšnosacījumiem un uzdevumiem. Ziņojumā sniegta informācija par datu un informācijas apkopojumiem uz dažādiem atskaites datumiem ar mērķi sniegt aktuālo informāciju. [↑](#footnote-ref-2)
2. Līdz 2018. gada 31. oktobrim uzsākt projektus 2,4 mljrd. *euro* apmērā. [↑](#footnote-ref-3)
3. Finanšu rādītāju plāni un to izpilde <http://www.esfondi.lv/finansu-un-raditaju-plani-to-izpilde> un aktuālā CFLA atlašu informācija pieejama: <http://www.cfla.gov.lv/lv/es-fondi-2014-2020/projektu-iesniegumu-atlase> [↑](#footnote-ref-4)
4. Līdz 2017. gada 31. decembrim apstiprināt MK noteikumus par 4 mljrd. *euro*. [↑](#footnote-ref-5)
5. 4.2.1.2. pasākums “Veicināt energoefektivitātes paaugstināšanu valsts ēkās” [↑](#footnote-ref-6)
6. MK noteikumi par 8.2.1. specifiskā atbalsta mērķa (turpmāk – SAM) “Samazināt studiju programmu fragmentāciju un stiprināt resursu koplietošanu”, 8.2.2. SAM “Stiprināt augstākās izglītības institūciju akadēmisko personālu stratēģiskās specializācijas jomās”, 8.2.3. SAM “Nodrošināt labāku pārvaldību augstākās izglītības institūcijās” un 1.1.1.3. pasākumu “Inovāciju granti studentiem”. [↑](#footnote-ref-7)
7. 9.3.2. SAM “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” trešā kārta (mazās slimnīcas). [↑](#footnote-ref-8)
8. Iekļaujot FM pusgada informatīvajā ziņojumā “Par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2017. gada 31. decembrim”. [↑](#footnote-ref-9)
9. Kopā par 20,5 milj. *euro*, kas plānoti kā jau spēkā esošu MK noteikumu grozījumi, palielinot pieejamo ES fondu finansējumu, nevis izdodot jaunus MK noteikumus (atbilstoši valdībā pieņemtajiem lēmumiem) un kas ietver 3,3 milj. *euro* dalību starptautiskajos pētījumos otrās kārtas pārdali uz pirmo kārtu, 10,4 milj. *euro* biznesa eņģeļu investīciju pārdali uz ražošanas telpu infrastruktūru otrās kārtas īstenošanai, 2,8 milj. *euro* jauniešu garantiju pēc 2018. gada, pārplānojot un turpinot citos LM Eiropas Sociālā fonda pasākumos, kā arī daļu no paredzētā tehniskās palīdzības finansējuma 4 milj. *euro* apmērā, pārdalot to uz esošo MK noteikumu tehniskās palīdzības 1.kārtas finansējumu. [↑](#footnote-ref-10)
10. Plānots izveidot jaunu pasākumu sociālo pakalpojumu sniegšanai bērniem ar invaliditāti 5 milj. *euro* apmērā, kur finansējums veidojas no esošo MK noteikumu atlikumiem. [↑](#footnote-ref-11)
11. izskatīts UK 2017.gada 28. novembra sēdē [↑](#footnote-ref-12)
12. 3.1.1.3. pasākums “Biznesa eņģeļu ko-investīciju fonds” [↑](#footnote-ref-13)
13. 3.1.1.5. pasākums “Atbalsts ieguldījumiem ražošanas telpu un infrastruktūras izveidei vai rekonstrukcijai” [↑](#footnote-ref-14)
14. Eiropas Komisijas Konkurences Ģenerāldirektorāts [↑](#footnote-ref-15)
15. Kopējais 2017. gada plāns maksājumiem iekļauts FM 2016. gada II pusgada ziņojumā par ES fondu ieviešanas progresu (izskatīts 2017. gada 14. marta MK sēdē, protokola Nr.12 43.§) Ikmēneša izpildes statuss pieejams ES fondu tīmekļa vietnē: <http://www.esfondi.lv/finansu-un-raditaju-plani-to-izpilde>. Papildus analīzi un veiktos risku pārvaldības pasākumus skatīt ES fondu mājas lapas tīmekļa vietnē sadaļā – Materiāli un ziņojumi/Ziņojumi Ministru kabinetam: <http://www.esfondi.lv/zinojumi-Ministru-kabinetam> [↑](#footnote-ref-16)
16. IPIA noteikti potenciālie projektu īstenotāji un finanšu sadalījums, kas kopā veido indikatīvi 90 % no kopējā ES finansējuma Latvijai (4,4 mljrd. *euro*). Detalizēta informācija par plānotajiem projektiem pieejama ES fondu tīmekļa vietnē apakšsadaļā “**Maksājumu un projektu iesniegšanas plānu izpildes ierobežotu projektu iesniegumu atlašu projektos”**: <http://www.esfondi.lv/2017.gads-un-ieprieks> [↑](#footnote-ref-17)
17. Atbilstoši MK 2017. gada 14. marta sēdes protokola Nr.12. 43§ noteiktajiem uzdevumiem ES fondu ietvaros. [↑](#footnote-ref-18)
18. Informācija par projektu ziņojumā iekļauta atbilstoši MK 2017. gada 17. janvāra sēdes protokola Nr.3 39.§ “Informatīvais ziņojums “Par lielā projekta “Latvijas dzelzceļa tīkla elektrifikācija” sagatavošanas progresu, izmaksu un ieguvumu analīzes rezultātiem un projekta īstenošanas risinājumiem”” 10. punktā noteiktajam. [↑](#footnote-ref-19)
19. Atbilstoši MK 2017. gada 5. decembra sēdes protokola Nr.60 51.§ 3.punktā noteiktajam. [↑](#footnote-ref-20)
20. Izsludināts VSS 2017. gada 8.jūnijā (VSS-621; 22., 17.§), prezentēts Latvijas Pētniecības un inovāciju stratēģiskās padomes 2017. gada 15.jūnija sēdē. IZM 2017. gada 27.decembrī saskaņošanai iesniegusi precizēto ziņojumu (FM atzinums sniegts 2018. gada 5.janvārī). [↑](#footnote-ref-21)
21. Uzdevumi, kuru izpildei nav pienācis termiņš vai nav konstatētas problēmas, netiek atkārtoti. [↑](#footnote-ref-22)
22. Ministru kabineta 2016. gada 12. aprīļa noteikumi Nr. 227 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5. pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” īstenošanas noteikumi” [↑](#footnote-ref-23)
23. 4.2.1.2. pasākums “Veicināt energoefektivitātes paaugstināšanu valsts ēkās” [↑](#footnote-ref-24)
24. Līdz 2018. gada 12. janvārim CFLA iesniegti 61 projektu iesniegumi (par kopējo ES fondu finansējumu 41,7 milj. *euro* un iekļauto ēku kopējā platība ir 298 219 m²). [↑](#footnote-ref-25)
25. http://www.esfondi.lv/iesniegtie-parskati-saeimas-publisko-izdevumu-un-revizijas-komisijai [↑](#footnote-ref-26)